***ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, РАДОВА ИЛИ УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.***

**1. Врста, количина и опис добара за Партију I – Набавка коверата и штампаног материјала**

Предмет јавне набавке у отвореном поступку бр.20/2025, је набавка добара- коверти и штампаног материјала, које су неопходне за обављање редовних активности Oпштинске управе општине Параћин, прописаних законом и предвиђеном систематизацијом. Детаљан опис, врста и количина добара (коверата), дат је у делу конкурсне документације "Образац структуре цене, са упутством како да се попуни".

**2. Рок испоруке добара**

Испорука свих добара наведених у спецификацији конкурсне документације мора бити извршена у року од највише 30 календарских дана (тридесет дана) од дана потписаног уговора. Понуђач је у обавези да у понуђену цену добара, урачуна трошкове превоза и све друге трошкове које понуђач буде имао приликом испоруке добара.

**3. Место испоруке добара**

Место испоруке добара је седиште Наручиоца, Општинска управа општине Параћин, ул. Т. Живановић бр. 10., 325250 Параћин.

**4. Квалитет и грешке у квалитету (рекламација) испоручених добара**

Испоручена добра морају да буду нова, неоштећена, и да одговарају стандардима и техничким прописима. Понуђач је дужан да гарантује да испоручени канцеларијски материјал одговара траженом квалитету, а у случају уочених недостатака од стране представника Наручиоца, понуђач исте мора отклонити у року од 3 (три) дана по пријему позива од стране представника Наручиоца. У случају да понуђач, наведе дужи рок за отклањање недостатака, наручилац ће његову понуду одбити. У случају спора, меродаван је налаз организације за контролу квалитета.

**5. Рок и начин плаћања**

Рок плаћања не може бити краћи од 15 (петнаест) дана, рачунајући од дана пријема рачуна који мора бити регистрован у складу са Правилником о начину и поступку регистровања фактура односно других захтева за исплату, као и начину вођења и садржају Централног регистра фактура ("Сл. гласник РС" бр.7/18 и 59/18), и потписане отпремнице о пријему добара, ни дужи од рока предвиђеног Законом о роковима измирења новчаних обавеза у комерцијалним трансакцијама ("Сл. гласник РС" бр.119/12, 68/15, 113/2017).